Prošle noći u Zagrebu je u 87 godini preminuo Martin Sagner, hrvatska glumačka legenda.

Sagner je umro u Zagrebu, gdje je živio. Već neko vrijeme imao je problema sa srcem. Za sobom je ostavio suprugu i dva sina.

Kultnog glumca svi znaju po ulozi Dudeka u Gruntovčanima, a iako je imao mnoge uloge tijekom karijere, upravo tom se svima urezao u srca i pamćenje. Rođen je u Novigradu Podravskom 1932. godine. Tijekom glumačke karijere skupio je više desetaka uloga u filmovima u serijama, a posuđivao je i glas u animiranim filmovima.

I pod stare dane rado je posjećivao Podravinu te ga se moglo vidjeti na slavljima i svečanostima, pogotovo u Novigradu Podravskom, gdje se susretao s kolegama s kojima je u Gruntovčanima i Mejašima nasmijavao publiku iz cijele Hrvatske. Bio je i počasni član udruge Sigečko srce te čest gost na Gruntovčanijadi. Upravo uloga simpatičnog i naivnog Dudeka upisala ga je u povijest, a sa Smiljkom Bencet, koja je utjelovila Regicu, imao je neponovljivu kemiju.

Počivao u miru.